हाईकोर्ट ने सीबीएसई की नहीं सुनी, कहा- जल्दी जारी करो प्रोविजनल रोल नंबर
5 दिन बाद हैं एग्जाम...
चंडीगढ़| ज्ञानदीपस्कूल के 12वीं के 60 स्टूडेंट्स को राहत देते हुए पंजाब एंड हरियाणा हाईकोर्ट ने सीबीएसई को इन सभी स्टूडेंट्स को जल्द प्रोविजनल रोल नंबर जारी करने के निर्देश दिए हैं। जस्टिस एमएमएस बेदी ने सुनवाई के दौरान कहा कि बच्चों के फ्यूचर को देखते हुए उनका एग्जाम देना पहली प्राथमिकता है, लिहाजा सीबीएसई जल्द स्टूडेंट्स को रोल नंबर जारी करे। जस्टिस बेदी ने कहा कि ट्रांसफर सर्टिफिकेट को लेकर विवाद पर बाद में सुनवाई करेंगे पहले सीबीएसई रोल नंबर जारी करे। सीबीएसई को कोर्ट में रोल नंबर जारी करने पर आपत्ति दर्ज करनी चाहिए लेकिन कोर्ट ने सीबीएसई की दलील को सुनने से साफ इनकार कर दिया।
प्रिंसिपलसे की पूछताछ: डीइओविनय आर सूद ने बताया कि बच्चों के फ्यूचर को देखते हुए प्रिंसिपल से पूछताछ की गई थी। प्रिंसिपल का कहना है कि स्टूडेंट्स ने टीसी नहीं दिया था। इस पर सूद ने कहा कि स्कूल ने ये टीसी स्टूडेंट्स से पहले क्यों नहीं लिया और अगर स्टूडेंट्स ने टीसी नहीं दिया तो 11वीं से बाहरवीं क्लास में स्टूडेंट्स को क्यों कर दिया गया था। उस समय उनका रिजल्ट स्कूल लेवल पर क्यों हीं रोका। प्रिंसिपल देसवाल के पास कोई जवाब नहीं था। बस वो ये कहते रहे कि कई बार कहा लेकिन स्टूडेंट्स ने टीसी नहीं दी।
सीबीएसई बोर्ड के 12वीं के एग्जाम 9 मार्च से हैं। जहां सभी बच्चे एग्जाम की तैयारी कर रहे थे वहीं ज्ञानदीप मॉडल स्कूल सेक्टर-20 के 60 बच्चों के रोल नंबर नहीं आए थे। स्कूल अड़ा था कि इनकी टीसी नहीं आई। पेरेंट्स ने कहा कि टीसी दी हुई है। 18 स्टूडेंट्स के पेरेंट्स हाईकोर्ट में थे।
hin_Deva hin_Deva hin_Deva hin_Deva hin_Deva